CELEX: 31988R3240
Language: hr
Date: 1988-10-18
Title: Uredba Vijeća (EEZ) br. 3240/88 od 18. listopada 1988. o izmjeni Uredbe (EEZ) br. 2915/86 o utvrđivanju društveno-strukturalnih odredaba primjenljivih na poljoprivredu na Kanarskim otocima

03/Sv. 53
            
            
               HR
            
            
               Službeni list Europske unije
            
            
               3
            
         31988R3240
   
               L 289/1
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 3240/88
   od 18. listopada 1988.
   o izmjeni Uredbe (EEZ) br. 2915/86 o utvrđivanju društveno-strukturalnih odredaba primjenljivih na poljoprivredu na Kanarskim otocima
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Akt o pristupanju Španjolske i Portugala, a posebno njegov članak 25. stavak 3.,
   uzimajući u obzir prijedlog Komisije,
   budući da se Uredba (EEZ) br. 2915/86 (1) proširila na Kanarske otoke u svrhu doprinosa razvoju njihovih poljoprivrednih struktura, brojnih društveno-strukturnih mjera primjenljivih na sva područja Zajednice;
   budući da radi njihovih posebno nepovoljnih poljoprivrednih struktura i sljedeće se mjere trebaju primjenjivati na Kanarske otoke: program za poticanje obustave poljoprivredne djelatnosti usvojena Uredbom (EEZ) br. 1096/88 (2) i sustav pomoći za poticanje osnivanja i olakšavanje djelatnosti proizvođačkih organizacija u sektoru voća i povrća, predviđen Uredbom (EEZ) br. 1035/72 (3), kako je zadnje izmijenjena Uredbom (EEZ) br. 2238/88 (4);
   budući da je primjena gore navedenih društveno-strukturnih mjera na Kanarske otoke sukladna općim ciljevima zajedničke poljoprivredne politike,
   DONIJELO JE OVU UREDBU:
   Članak 1.
   1. Članak 1. stavak 1. Uredbe (EEZ) br. 2915/86 ovim se mijenja i glasi:
   
      „Zajedničke mjere uvedene:
      
                  —
               
               
                  Uredbom Vijeća (EEZ) br. 797/85 od 12. ožujka 1985. o poboljšanju učinkovitosti poljoprivrednih struktura (5), kako je zadnje izmijenjena Uredbom (EEZ) br. 1137/88 (6),
               
            
                  —
               
               
                  Uredbom Vijeća (EEZ) br. 355/77 od 15. veljače 1977. o zajedničkim mjerama za poboljšanje uvjeta pod kojim se prerađuju i stavljaju na tržište poljoprivredni proizvodi i proizvodi ribarstva (7), kako je zadnje izmijenjena Uredbom (EEZ) br. 1760/87 (8),
               
            
                  —
               
               
                  Uredbom Vijeća (EEZ) br. 1360/78 od 19. lipnja 1978. o skupinama proizvođača i njihovim udrugama (9), kako je zadnje izmijenjena Uredbom (EEZ) br. 1760/87,
               
            
                  —
               
               
                  Uredbom Vijeća (EEZ) br. 1096/88 od 25. travnja 1988. koja se odnosi na program Zajednice za poticanje obustave poljoprivredne djelatnosti (10),
               
            
                  —
               
               
                  i člancima 13., 14. i 36. Uredbe Vijeća (EEZ) br. 1035/72 od 18. svibnja 1972. o zajedničkoj organizaciji tržišta voćem i povrćem (11), kako je zadnje izmijenjena Uredbom (EEZ) br. 2238/88 (12),
               
            primjenjuju se na Kanarskim otocima.
   
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 18. listopada 1988.
      
         
            Za Vijeće
         
         
            Predsjednik
         
         Y. POTTAKIS
      
   
   
      (1)  SL L 272, 24.9.1986., str. 4.
   
      (2)  SL L 110, 29.4.1988., str. 1.
   
      (3)  SL L 118, 20.5.1972., str. 1.
   
      (4)  SL L 198, 26.7.1988., str. 1.